Diari Oficial de la Generalitat Valenciana


Sumari del DOGV 8825, del 02-06-2020 (2020/3845)

Extracte de la Resolució de 28 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020 per a l'exercici 2020, i de presentació de sol·licituds de pagament i de modificació de plans de millora per a l'anualitat 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3845


Data del document
:   28-05-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 28 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020 per a l'exercici 2020, i de presentació de sol·licituds de pagament i de modificació de plans de millora per a l'anualitat 2020. [2020/3845]  
  
  
BDNS (identif.): 493392  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la resolució, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
La Resolució de 20 de maig de 2020, del Congrés dels Diputats, ordena la publicació de l'Acord d'autorització de la pròrroga, fins al 7 de juny de 2020, de l'estat d'alarma declarat pel Reial decret 463/2020, de 14 de març. En l'apartat deu de l'esmentada resolució es disposa que amb efectes de l'1 de juny de 2020 es derogarà la disposició addicional tercera del Reial decret 463/2020, relativa a la suspensió de terminis administratius i, per tant, des d'aquesta mateixa data es reprendrà el còmput dels terminis que hagueren sigut suspesos per la declaració de l'estat d'alarma.  
La vigència de l'estat d'alarma, a més de la suspensió dels terminis administratius, ha suposat limitacions a la mobilitat de les persones i a l'activitat d'algunes empreses, la qual cosa ha pogut suposar importants dificultats per a obtindre i aportar la documentació necessària per a presentar les sol·licituds d'ajuda, per la qual cosa pertoca ampliar el termini de presentació.   
D'altra banda, la suspensió dels terminis administratius també ha afectat els actuals beneficiaris de l'ajuda (de convocatòries d'exercicis anteriors) i fa convenient ampliar els terminis de presentació de les sol·licituds de modificació de plans de millora i de sol·licituds de pagament de l'anualitat 2020.  
Per tot això, s'amplien els següents terminis:  
  
Primer. Ampliació del termini de presentació de sol·licituds d'ajuda.  
  
S'amplia fins al dia 30 de juny de 2020 el termini de presentació de sol·licituds d'ajudes a les inversions en explotacions agràries, convocades per Resolució de 24 de gener de 2020, del director de l'Agència Valenciana de Foment i Garantia Agrària (DOGV núm. 8728, de 29 de gener).  
  
Segon. Ampliació del termini de presentació de sol·licituds de modificació de la sol·licitud per a l'anualitat 2020  
S'amplia fins al 30 de juny de 2020 el termini de presentació de sol·licituds de modificació respecte als terminis previstos en la resolució de concessió o del programa d'inversions per a l'anualitat 2020.  
  
Tercer. Ampliació dels terminis de presentació de sol·licituds de pagament corresponents a l'anualitat 2020  
S'amplia fins al 30 de setembre de 2020 el termini de presentació de sol·licituds de pagament per als plans de millora la finalització dels quals està prevista per a l'anualitat 2020.  
  
València, 28 de maig de 2020.- El director de l'Agència Valenciana de Foment i Garantia Agrària: Francisco Rodríguez Mulero.